**Valsts sekretāram**

**Raivim Kronbergam**

**Ziņojums**

**par Tieslietu ministrijā iesniegtajiem**

**reliģisko organizāciju pārskatiem par darbību 2017.gadā**

Saskaņā ar Reliģisko organizāciju likuma 14.panta septīto daļu reliģiskajām organizācijām katru gadu ne vēlāk kā 1.martā Ministru kabineta noteiktajā kārtībā Tieslietu ministrijā jāiesniedz pārskats par savu darbību. Kārtību, kādā reliģiskās organizācijas iesniedz pārskatus par savu darbību nosaka Ministru kabineta 2009.gada 18.augusta noteikumi Nr.930 "Kārtība, kādā reliģiskās organizācijas iesniedz pārskatu par savu darbību".

**1. Reliģisko savienību (baznīcu), diecēžu un draudžu pārskatu iesniegšanas gaita**

Reliģisko organizāciju likuma 14.panta septītā daļa paredz pārskatu iesniegšanu ne vēlāk kā 1.martā.

Atbilstoši Ministru kabineta 2009.gada 18.augusta noteikumu Nr.930 "Kārtība, kādā reliģiskās organizācijas iesniedz pārskatu par savu darbību" 6.punktam, ja reliģiskās organizācijas pārskatus neiesniedz vai pārskatā ir sniegta nepilnīga informācija, Tieslietu ministrija rakstiski informē attiecīgo reliģisko organizāciju, nosakot divu nedēļu termiņu pārskata iesniegšanai. Tieslietu ministrija, apkopojot reliģisko organizāciju iesniegtos pārskatus un pamatojoties uz minēto noteikumu 6.punktu, **2018.gada 20.maijā** par pārskatu neiesniegšanu **informēja 30 autonomo reliģisko organizāciju. Atkārotu atgādinājumu par pārskatu nesniegšanu Tieslietu ministrija nosūtīja 2018.gada 1.augustā 26 autonomām reliģiskajām organizācijām.**

Līdz šim brīdim pārskatu par darbību 2017.gadā nav iesniegušas **25** autonomās draudzes "AUGSBURGAS TICĪBAS APLIECĪBAS ALOJAS LUTERĀŅU DRAUDZE", "AUGSBURGAS TICĪBAS APLIECĪBAS LIMBAŽU LUTERĀŅU DRAUDZE", "EBREJU RELIĢISKĀ DRAUDZE "TALSI"", "JAUNATNES KRISTĪGĀS SAVIENĪBAS LATVIJAS DRAUDZE", "AUGSBURGAS TICĪBAS APLIECĪBAS VENTSPILS LUTERĀŅU DRAUDZE", "AUGSBURGAS TĪCĪBAS APLIECĪBAS JELGAVAS LUTERĀŅU KRISTUS DRAUDZE", "ĀDAŽU EVAŅĢĒLISKĀ JĒZUS KRISTUS DRAUDZE", "AUTONOMĀ EVAŅĢĒLISKĀS TICĪBAS KRISTIEŠU DRAUDZE "FILADELFIJA"", "AUTONOMĀ EVAŅĢĒLISKĀS TICĪBAS KRISTIEŠU DRAUDZE "DRAUDZE VISAI ĢIMENEI"", "MESIĀNISKĀ DRAUDZE "JEŠUA"", "EBREJU RELIĢISKĀ DRAUDZE "BEIT-MIDRAŠ"", "EBREJU RELIĢISKĀ DRAUDZE "KAŠRUTS"", "EBREJU RELIĢISKĀ DRAUDZE "SKOLA UN MĀJA"", "RĒZEKNES EBREJU DRAUDZE", "RĪGAS UN LATVIJAS EBREJU RELIĢISKĀ DRAUDZE "ŠAMIR"", "MUSULMAŅU DRAUDZE "HALAL"", "MUSULMAŅU DRAUDZE "ALSHABAB ALMUSLIM"", "MUSULMAŅU DRAUDZE "ISLAM"", "MUSULMAŅU DRAUDZE "KORAN"", "MUSULMAŅU DRAUDZE "IMAN"", "DAUGAVPILS MUSULMAŅU DRAUDZE "IDEĻ"", "KRISTIEŠU DRAUDZE "VIENOTĪBA KRISTŪ"", "TIŠINAS VECTICĪBNIEKU DRAUDZE", "RIMŠU VECTICĪBNIEKU VECPOMORAS KRISTIEŠU DRAUDZE" un "TRESTIŠKU VECTICĪBNIEKU DRAUDZE".

Līdz ar to, apkopojot statistikas datus un analizējot pārskatos sniegto informāciju, ziņojumā netiek iekļauta informācija par reliģiskajām organizācijām, kuras nav iesūtījušas pārskatus par savu darbību.

**Tieslietu ministrijai šobrīd ir iesniegti 17 reliģisko savienību (baznīcu) pārskati, aptverot 1 046 draudzes un 129 autonomo draudžu pārskati.**

Statistikas dati par reliģisko savienību (baznīcu) pārskatiem par darbību 2017.gadā ir apkopoti pielikumā Nr.1.

Statistikas dati par autonomo reliģisko organizāciju pārskatiem par darbību 2017.gadā ir apkopoti pielikumā Nr.2.

**2. Reliģisko savienību (baznīcu), diecēžu un reliģisko organizāciju pārskatos sniegtās informācijas analīze**

**2.1. Reliģisko organizāciju dievnami, kulta celtnes un reliģiskās darbības veikšanas vietu skaits**

Atbilstoši pārskatos sniegtajai informācijai, reliģisko organizāciju īpašumā un valdījumā kopā ir **1 130** dievnami, kulta celtnes un reliģiskās darbības veikšanas vietas:

|  |  |
| --- | --- |
| **Konfesija** | **Skaits** |
| Baptisti | 96 |
| Dievturi | 11 |
| Evaņģēliskās ticības kristieši | 29 |
| Evaņģēlisko kristiešu | 23 |
| Jehovas liecinieki | 36 |
| Jaunā Paaudze | 19 |
| Katoļi | 247 |
| Luterāņi | 309 |
| Metodisti | 13 |
| Mozus ticīgie (jūdaisti) | 6 |
| Pareizticīgie | 128 |
| Pestīšanas Armija | 15 |
| Septītās Dienas Adventisti | 31 |
| Vasarsvētki | 58 |
| Vaišnavi | 11 |
| Vecticībnieki | 70 |

**2.2. Reliģisko organizāciju garīgais personāls**

Reliģiskajās organizācijās kalpo **1 225** garīgā personāla pārstāvji. Reliģisko organizāciju likuma 1.panta ceturtā daļa nosaka, ka reliģisko organizāciju garīgais personāls ir arhibīskaps, bīskaps, mācītājs, diakons, rabīns un citi.

|  |  |
| --- | --- |
| **Konfesija** | **Skaits** |
| Baptisti | 102 |
| Dievturi | 9 |
| Evaņģēliskās ticības kristieši | 58 |
| Evaņģēlisko kristiešu | 20 |
| Jehovas liecinieki | 329 |
| Jaunā Paaudze | 20 |
| Katoļi | 159 |
| Luterāņi | 213 |
| Metodisti | 12 |
| Mozus ticīgie (jūdaisti) | 7 |
| Pareizticīgie | 95 |
| Pestīšanas Armija | 1 |
| Septītās Dienas Adventisti | 33 |
| Vasarsvētki | 68 |
| Vaišnavi | 1 |
| Vecticībnieki | 41 |

**2.3. Ārvalstu garīdznieki, kas uzaicināti veikt reliģisko darbību Latvijā**

Saskaņā ar Reliģisko organizāciju likuma 14. panta ceturto daļu reliģiskās darbības veikšanai uz Latviju 2017.gada laikā tika uzaicināti **405** ārvalstu garīdznieki un misionāri no Amerikas Savienotajām valstīm, Austrālijas, Baltkrievijas, Brazīlijas, Dānijas, Indijas, Japānas, Kanādas, Krievijas, Lielbritānijas, Lietuvas, Nīderlandes, Norvēģijas, Ukrainas, Vācijas, Zviedrijas un Spānijas.

|  |  |
| --- | --- |
| **Konfesija** | **Skaits** |
| Bahaiešu | 2 |
| Baptistu | 9 |
| Budistu | 11 |
| Evaņģēlisko kristiešu | 21 |
| Evaņģēliskās ticības kristieši | 19 |
| Jaunapstuļi | 2 |
| Jehovas liecinieku | 33 |
| Katoļu | 24 |
| Luterāņi | 1 |
| Mozus ticīgie (jūdaisti) | 2 |
| Pareizticīgie | 1 |
| Pēdējo dienu Svēto (mormoņu) | 164 |
| Pestīšanas armija | 2 |
| Reformāti | 3 |
| Sukjo Mahikari | 1 |
| Vācu luterāņu | 1 |
| Vasarsvētku | 109 |

**2.4. Saskaņā ar Civillikuma 51. pantu noslēgto laulību skaits**

Atbilstoši Civillikuma 51. pantam laulības ar juridiskām sekām var reģistrēt evaņģēlisko luterāņu, Romas katoļu, pareizticīgo, vecticībnieku, metodistu, baptistu, Septītās Dienas Adventistu, Mozus ticīgo (jūdaistu) konfesiju garīdznieki. Reliģiskās savienības (baznīcas) savos pārskatos norādījušas, ka 2017. gadā ir noslēgta **1 835** laulība:

|  |  |
| --- | --- |
| **Konfesija** | **Skaits** |
| Baptisti | 112 |
| Katoļu | 782 |
| Luterāņi | 810 |
| Metodisti | 4 |
| Pareizticīgie | 118 |
| Septītās Dienas Adventisti | 6 |
| Vecticībnieki | 3 |

**2.5. Reliģisko organizāciju locekļu skaits**

Saskaņā ar Ministru kabineta 2009.gada 18.augusta noteikumu Nr.930 "Kārtība, kādā reliģiskās organizācijas iesniedz pārskatu par savu darbību" pielikumos atspoguļoto pārskata veidlapā norādāmo informāciju reliģiskās organizācijas katru gadu sniedz informāciju par reliģiskās organizācijas locekļu skaitu. Autonomās draudzes norāda katras draudzes locekļu skaitu, savukārt reliģiskās savienības (baznīcas) tajās ietilpstošo draudžu locekļu skaita kopsummu.

Ņemot vērā, ka personu piederība reliģiskajai organizācijai nav atdalāma no pašas reliģiskās organizācijas ticības mācības, iekšējiem darbības noteikumiem un piekoptajiem rituāliem, katra reliģiskā organizācija veic draudzes locekļu uzskaiti atbilstoši tās iekšējiem noteikumiem, ņemot vērā personu uzskaites pārbaužu periodiskumu, draudzes locekļa statusa piešķiršanas un izslēgšanas no draudzes noteikumus. Līdz ar to katru gadu draudzes locekļu skaits var mainīties. Dažreiz izmaiņas ir minimālas un reliģiskās organizācijas neatspoguļo tos pārskatos, vai arī konstatētās izmaiņas ir būtiskas un pamatojas uz apstākļiem, ka konkrētajā gadā tika veikta draudzes locekļu uzskaites precizēšana reliģiskās organizācijas iekšienē.

Tā piemēram: Latvijas Pareizticīgās baznīcas locekļu skaits ir nemainīgs kopš 2009.gada.

Pēc autonomo pareizticīgo draudžu, kas nav reliģiskās savienības baznīcas "Latvijas Pareizticīgā baznīca" sastāvā, papildus iesniegtās informācijas var secināt, ka gada laikā 1 195 cilvēku ir apmeklējuši dievkalpojumus, savukārt draudžu locekļu skaits sasniedz 220 cilvēku.

Pēc Tieslietu ministrijai iesūtītās informācijas kopumā Latvijā ir 377 474 katoļticīgo. Proti, Rīgas arhidiecēzē – 215 000, Liepājas diecēzē – 25 000, Jelgavas diecēzē – 51 985 un Rēzeknes – Aglonas diecēzē – 85 489 draudzes locekļu. Latvijas evaņģēliski luteriskā baznīca, iesniedzot pārskatu par 2017.gadu, norādīja, ka pēc viņu aprēķiniem Latvijā 700 000 luterāņu. Autonomo luterāņu skaits 2017.gadā bijis 503, un evaņģēlisko vācu luterāņu 321.

Jānorāda, ka Latvijas Vecticībnieku Pomoras baznīca uzskaita tikai tos draudzes locekļus, kuriem ir balsošanas tiesības draudzes kopsapulcēs, proti 2 021. Savukārt dievkalpojumus apmeklē un par piederīgiem reliģiskajai organizācijai var tikt uzskatīts daudz lielāks dievlūdzēju skaits – 47 476.

|  |  |  |  |  |  |  |
| --- | --- | --- | --- | --- | --- | --- |
| **Nr. p. k.** | **Konfesija** | Draudžu locekļu skaits (2013.gadā) | Draudžu locekļu skaits (2014.gadā) | Draudžu locekļu skaits (2015.gadā | Draudžu locekļu skaits (2016.gadā) | **Draudžu locekļu skaits (2017.gadā)** |
| 1. | Katoļu | 389 670 | 407 018 | 415 440 | 337 676 | **377 474** |
| 2. | Luterāņi | 712 891 | 717 407 | 700 465 | 700 469 | **700 503** |
| 3. | Augsburgas ticības apliecības luterāņi | 582 | 608 | 596 | 586 | **596** |
| 4. | Vācu luterāņi | 310 | 310 | 310 | 310 | **321** |
| 5. | Pareizticīgie | 370 000 | 370 000 | 370 000 | 370 000 | **370 000** |
|  | Pareizticīgie (autonomie) | 340 | 220 | 220 | 220 | **220** |
| 6. | Vecticībnieki | 2 355  (41 877\*) | 2 338  (39 514\*) | 2 393  (41 042\*) | 2 637  (53 383\*) | **2 573**  **(47 476\*)** |
| 7. | Baptisti | 7 026 | 6 533 | 6 888 | 6 839 | **6 859** |
| 8. | Septītās dienas adventisti | 3 943 | 3 989 | 3 935 | 3 862 | **3 875** |
| 9. | Metodisti | 502 | 509 | 526 | 534 | **550** |
| 10. | Mozus ticīgie (jūdaisti) | 327 | 367 | 387 | 315 | **287** |
| 11. | Musulmaņi | 343 | 320 | 337 | 295 | **198** |
| 12. | Vaišnavi (krišnaīti) | 145 | 145 | 145 | 158 | **158** |
| 13. | Jaunapustuļi | 1 276 | 1 280 | 1 295 | 1 298 | **1 302** |
| 14. | Vasarsvētki (pentakosti) | 4 736 | 3 237 | 3 187 | 3 191 | **3 274** |
| 15. | Evaņģēliskās ticības kristieši | 3 187 | 3 138 | 3 175 | 2 679 | **3 266** |
| 16. | Jaunā Paaudze | 3 020 | 3 000 | 3 000 | 3 000 | **3 000** |
| 17. | Evaņģēlisko kristiešu | 1 769 | 2 206 | 1 717 | 1 049 | **1 610** |
| 18. | Evaņģēliskie Mesijas sekotāji | 63 | 67 | 63 | 66 | **63** |
| 19. | Budisti | 161 | 158 | 162 | 157 | **169** |
| 20. | Dievturi | 691 | 696 | 697 | 695 | **697** |
| 21. | Jehovas liecinieki | 721 | 721 | 721 | 2 250 | **2 250** |
| 22. | Pēdējo dienu svētie (mormoņi) | 838 | 902 | 972 | 948 | **992** |
| 23. | Senaustrumu apustuļi | 305 | 318 | 432 | 525 | **458** |
| 24. | Reformāti | 80 | 96 | 100 | 132 | **179** |
| 25. | Bahaieši | 33 | 31 | 32 | 34 | **25** |
| 26. | Presbiterāņi | 24 | 25 | 20 | 20 | **20** |
| 27. | Visarionieši | 37 | 37 | 37 | 37 | **37** |
| 28. | Pestīšanas armija | 409 | 408 | 264 | 264 | **306** |
| 29. | Anglikāņi | 55 | 57 | 61 | 66 | **78** |
| 30. | Apustuļi | 74 | 64 | 82 | 37 | **90** |
| 31. | Branhamisti | 27 | 27 | 29 | 26 | **29** |
| 32. | Sūkjo Mahikari | 71 | 75 | 72 | 75 | **75** |
| 33. | Evaņģēliskā Dieva | - | - | - | - | **-** |
| 34. | Hinduisti | 21 | 21 | 21 | 21 | **21** |
| **Kopā** | **1 481 823** | |

\* - tabulā ir atspoguļots reliģisko organizāciju (draudžu) dievlūdzēju skaits.

Autonomo reliģisko organizāciju pārskatos minēti **1 342** nepilngadīgie draudžu locekļi, no kuriem:

|  |  |
| --- | --- |
| **Konfesija** | **Skaits** |
| Anglikāņi | 2 |
| Apustuļi | 45 |
| Augsburgas ticības apliecības luterāņi | 251 |
| Baptisti | 15 |
| Bahaieši | 3 |
| Budisti | 1 |
| Evaņģēliskās ticības kristieši | 318 |
| Evaņģēliskie kristieši | 188 |
| Jūdaistu (Mozus ticīgo) | 8 |
| Luterāņi | 38 |
| Pēdējo Dienu Svētie (mormoņi) | 117 |
| Pestīšanas armija | 55 |
| Presbiterāņi | 7 |
| Reformāti | 55 |
| Senaustrumu apustuļi | 205 |
| Sūkjo Mahikari | 1 |
| Vasarsvētki | 30 |
| Vecticībnieki | 3 |

**2.6. Reliģisko organizāciju (draudžu) skaits**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p. k.** | **Konfesija** | **Draudžu skaits (2011. gadā)** | **Draudžu skaits (2012. gadā)** | **Draudžu skaits (2013. gadā)** | **Draudžu skaits (2014. gadā)** | **Draudžu skaits (2015.gadā)** | **Draudžu skaits (2016.gadā)** | **Draudžu skaits**  **(2017.gadā)** |
| 1. | Romas katoļi | 250 | 250 | 251 | 258 | 247 | 249 | **261** |
| 2. | Luterāņi | 294 | 294 | 294 | 292 | 287 | 286 | **286** |
| 3. | Augsburgas ticības apliecības luterāņi | 8 | 8 | 8 | 8 | 6 | 8 | **8** |
| 4. | Vācu luterāņi | 10 | 10 | 10 | 10 | 10 | 7 | **10** |
| 5. | Pareizticīgie | 122 | 132 | 134 | 134 | 123 | 125 | **125** |
| 6. | Pareizticīgie (autonomie) | - | - | - | - | 11 | 11 |  |
| 7. | Vecticībnieki | 69 | 69 | 68 | 70 | 70 | 71 | **71** |
| 8. | Baptisti | 94 | 95 | 97 | 97 | 96 | 95 | **96** |
| 9. | Septītās dienas adventisti | 51 | 51 | 51 | 51 | 51 | 51 | **51** |
| 10. | Metodisti | 13 | 13 | 13 | 13 | 13 | 13 | **13** |
| 11. | Mozus ticīgie (jūdaisti) | 12 | 12 | 11 | 13 | 11 | 11 | **12** |
| 12. | Musulmaņi | 17 | 17 | 17 | 16 | 16 | 16 | **15** |
| 13. | Vaišnavi (krišnaīti) | 11 | 11 | 11 | 11 | 11 | 11 | **11** |
| 14. | Jaunapustuļi | 11 | 11 | 11 | 11 | 11 | 11 | **11** |
| 15. | Vasarsvētki (pentakosti) | 52 | 52 | 52 | 52 | 51 | 53 | **60** |
| 16. | Evaņģēliskās ticības kristieši | 39 | 39 | 39 | 39 | 39 | 30 | **37** |
| 17. | Evaņģēliskie Mesijas sekotāji | 4 | 3 | 3 | 3 | 3 | 3 | **3** |
| 18 | Jaunā Paaudze | 18 | 19 | 19 | 19 | 19 | 19 | **19** |
| 19. | Budisti | 4 | 4 | 4 | 4 | 4 | 4 | **4** |
| 20. | Dievturi | 10 | 10 | 10 | 11 | 11 | 11 | **11** |
| 21. | Jehovas liecinieki | 15 | 23 | 36 | 36 | 36 | 36 | **36** |
| 22. | Pēdējo dienu svētie (mormoņi) | 4 | 4 | 4 | 4 | 4 | 4 | **4** |
| 23. | Senaustrumu apustuļi | 1 | 1 | 1 | 1 | 1 | 1 | **1** |
| 24. | Reformāti | 3 | 3 | 2 | 3 | 2 | 3 | **4** |
| 25. | Bahaieši | 1 | 1 | 1 | 1 | 1 | 1 | **1** |
| 26. | Presbiterāņi | 1 | 1 | 1 | 1 | 1 | 1 | **1** |
| 27. | Visarionieši | 1 | 1 | 1 | 1 | 1 | 1 | **1** |
| 28. | Pestīšanas armija | 1 | 1 | 1 | 1 | 1 | 1 | **1** |
| 29. | Evaņģēliskie kristieši | 16 | 18 | 18 | 19 | 20 | 21 | **16** |
| 30. | Anglikāņi | 2 | 2 | 2 | 2 | 2 | 2 | **2** |
| 31. | Apustuļi | 2 | 2 | 2 | 2 | 2 | 1 | **2** |
| 32. | Branhamisti | 1 | 1 | 1 | 1 | 1 | 1 | **1** |
| 33. | Sūkjo Mahikari | 1 | 1 | 1 | 1 | 1 | 1 | **1** |
| 34. | Evaņģēliskā Dieva | 3 | 3 | 3 | 3 | 3 | 3 | **3** |
| 35. | Hinduisti | 2 | 2 | 1 | 1 | 1 | 1 | **1** |
| **Kopā** | **1 179** |

**2.7.Reliģisko organizāciju rīkotie pasākumi pašvaldību administratīvajās teritorijās un brīvības atņemšanas iestādēs**

Pašvaldību administratīvajās teritorijās 2017. gadā tika rīkoti **277** reliģisko organizāciju publiskie pasākumi. Reliģiskās organizācijas, ievērojot Latvijas Republikas normatīvajos aktos reglamentēto, skolās, slimnīcās, pansionātos, cietumos, kā arī citās vietās regulāri rīko dievkalpojumus, reliģiskus svētkus, evaņģelizācijas pasākumus, lūgšanas sapulces, Bībeles stundas un svētrītus. Reliģiskās organizācijas rīko arī vasaras nometnes, kā arī sniedz palīdzību slimniekiem.

Reliģiskā organizācija "CĒSU KRISTIEŠU DRAUDZE "PRIEKA VĒSTS"" projekta "VISLIELĀKĀ DĀVANA" ietvaros Rankas, Madlenas, Nītaures un Zaubes kultūras namā rīkoja uzvedumu "PUTNIŅI", kā arī organizēja Ģimenes dienas pasākumu Cēsu Maija parkā. Projekta "DĀVINU PROJEKTA" ietvaros reliģiskā organizācija draudzes namā Cēsīs, Gaujas ielā 20 organizēja ziemassvētku pasākumu.

Reliģiskā organizācija "Apustuliskā draudze "Vārda Spēks"" vienreiz mēnesī vadīja dievkalpojumus pansionātā "Madliena".

Reliģiskā organizācija "VANGAŽU EVAŅĢĒLISKI KRISTĪGO BAPTISTU KRIEVU DRAUDZE" vasarā Gančauskas nometņu bāzē rīkoja bērnu nometni, bet Ziemassvētku pasākumu organizēja Vangažu kultūras namā, kā arī piedalījās pasākumā Baznīcu nakts, Priežu ielā 1a, Vangažos.

Reliģiskā organizācija "PESTĪŠANAS ARMIJA" reizi mēnesi apmeklēja Daugavpils cietumu, kā arī Iļģuciema sieviešu cietumu, un 5 reizes gadā vadīja pasākumu Rīgas Brasas cietumā. Reliģiskā organizācija piesaistīja ziedojumus veikala tīkla "Rimi Latvija" ziedojumiem, organizēja aktīva dzīvesveida nometni Rīgas Sanatorijas internātpamatskolā un mūzikas nometni Skangaļu muižā.

Reliģiskā organizācija "Anglikāņu Baznīcas Svētā Pestītāja draudze Rīgā" katru sestdienu rīkoja zupas virtuvi Anglikāņu ielā 2, Rīgā.

Reliģiskā organizācija "LUDZAS EBREJU DRAUDZE" Ludzā rīkoja piemiņas dienu pie pieminekļa "Ludzas geto upuriem" un Hanukas, Pesahas, Purim, Šavout, Roš-a-šana un Sukkot svētkus. Savukārt reliģiskā organizācija "HABAD – ĻUBAVIČ DRAUDZE" laukumā pie Latvijas nacionālās operas un baleta ēkas organizēja ebreju svētkus Hanuka (gaismas un atbrīvošanās svētki).

2017.gada 24.martā reliģiskā organizācija "Pēdējo dienu Svēto Jēzus Kristus Baznīcas Rīgas Centra Draudze" Baznīcas Rīgas dievnamā sadarbībā ar ziedot.lv organizēja labdarības koncertu "Sirds melodijas" ziedojumu vākšanai smagi slimu bērnu ārstēšanai. Aprīlī reliģiskās organizācijas pārstāvji piedalījās Lielajā talkā, palīdzot sakopt dzīvnieku patversmes "Ulubele" teritoriju stopiņu novadā Līčos. Ziemassvētku laikā reliģiskā organizācija piedalījās dziesmu izpildījumos Vecrīgas ielās, Rātslaukumā, veco ļaužu pansionātā "Liepas", Bērnu klīniskajā universitātes slimnīcā un Latvijas Neredzīgo biedrībā.

"Evaņģēlisko kristiešu draudze "Kristus Pasaulei"" organizēja dziedāšanas dievkalpojumu Rīgas Kongresu namā, 2017.gada 19.novembrī.

Savukārt reliģiskā organizācija "Kristiešu draudze "ATMODAS NAMS"" rīkoja MUZIKĀLI INFORMATĪVUS PASĀKUMUS Rīgā, Vērmanes parkā, 2017.gada 25.jūnijā, 30.jūlijā un 27.augustā.

Reliģiskā organizācija "BALTU-SLĀVU EVAŅĢĒLISKI KRISTĪGO BAPTISTU DRAUDZE" visu 2017.gadu, katru otro svētdienu vadīja dievkalpojumu pansionātā "Rauda" Raudā, Smārdes pagastā, Engures novadā.

"JELGAVAS KRISTIEŠU DRAUDZE "GODĪBA"" organizēja labdarības pasākumu – frizieru pakalpojumi – pensionāriem Jelgavā, kā arī organizēja pasākumu bērniem un vecākiem "Klaunu spēles". Reliģiskā organizācija vadīja Ziemassvētku ieskaņu pasākumu 2017.gada 16.decembrī. Visi reliģiskās organizācijas pasākumi norisinājās Dambja ielā 26b, Jelgavā.

Reliģiskā organizācija "Šķirsts – 2" katru svētdienu organizēja Bībeles mācības stundas, Avotu ielā 10.

Reliģiskā organizācija "EVAŅĢĒLISKĀS TICĪBAS KRISTIEŠU VASARSVĒTKU DRAUDZE "ATKLĀSME"" vienu reizi mēnesī slimnīcā "Gaiļezers" rīkoja dievkalpojumus un katru sestdienu apmeklēja bērnu pansionātu "Dzeguzīte " Iršos, Iršu pagastā, Kokneses novadā.

Reliģiskā organizācija "Evaņģēliskā Jēzus draudze" rīkoja bērnu nometni no 2017.gada 21.jūlija līdz 23.jūlijam, Kalnciema pagastā, kā arī organizēja draudzes nometni Dundagas baptistu baznīcā no 2017.gada 7.jūlija līdz 9.jūlijam, un ik mēnesi Rīgas Jaunajā Ģertrūdes baznīcā vadīja Bībeles stundas.

Reliģiskā organizācija "Jaunatne ar misiju" apmeklēja pansionātus, rīkoja programmas bērniem un jauniešiem Talsu novadā, Dundagas novadā un Brocēnu novadā. Savukārt reliģiskā organizācijas "Jaunatne ar Misiju – Rīga" katru nedēļa organizēja Bībeles studijas un darbu ar cilvēkiem, kuri nodarbojas ar prostitūciju Augusta Deglava ielā 10, Rīgā, kā arī rīkoja sanāksmes cilvēkiem ar kustību traucējumiem Malienas ielā 3a, Rīgā.

Reliģiskā organizācija "EVAŅĢĒLISKO KRISTIEŠU DRAUDZE "ZILAIS KRUSTS"" rīkoja evaņģelizācijas pasākumus Kristīgās mūzikas festivālā, kā arī Cēsu audzināšanas iestādē nepilngadīgajiem, un rīkoja tematisko filmu vakaru Mazjumpravas ielā 8, Rīgā.

Reliģiskā organizācija "JELGAVAS EVAŅĢĒLISKĀS TICĪBAS KRISTIEŠU DRAUDZE "JAUNĀ DZĪVE"" organizēja Ziemassvētku, Lieldienu pasākumu, kā arī pasākumu sievietēm un konferenci.

Savukārt reliģiskā organizācija "EVAŅĢĒLISKO KRISTIEŠU DRAUDZE RĪGĀ" organizēja "Baltijas Kristiešu Ģimenes konferenci 2017" Bulduru Dārzkopības vidusskolā un piedalījās "Latvijas Grāmatu izstādē 2017" starptautiskā izstāžu centrā "Ķīpsala", rīkoja jauniešu apmācības viesu namā "SATEKAS" un viesu namā "STROPS".

Reliģiskās organizācijas "RĒZEKNES KRISTEŠU DRAUDZE "PRIEKA VĒSTS"" Rēzeknē organizēja semināru partneriem projekta "Vislielākā dāvana" ietvaros.

Reliģiskās organizācijas "VALTAIĶU AUTONOMĀ EVAŅĢĒLISKI LUTERISKĀ DRAUDZE" un "SNĒPELES AUTONOMĀ EVAŅĢĒLISKI LUTERISKĀ DRAUDZE", un "AIZPUTES AUTONOMĀ EVAŅĢĒLISKI LUTERISKĀ DRAUDZE" piedalījās Cīravas novadā, Kuldīgas un Aizputes novada kapu svētkos.

**2.8.Reliģisko organizāciju kapelāni**

Saskaņā ar Ministru kabineta 2009.gada 18.augusta noteikumos Nr.930 "Kārtība, kādā reliģiskās organizācijas iesniedz pārskatu par savu darbību" noteiktajām prasībām, reliģiskajām savienībām (baznīcām) un diecēzēm pārskatos jānorāda to kapelāni. Latvijas Apvienotā Metodistu Baznīca, Latvijas Baptistu draudžu Savienība, Latvijas evaņģēliski luteriskā Baznīca, Latvijas Pareizticīgo Baznīca, Latvijas Vecticībnieku Pomoras Baznīca un Septītās Dienas Adventistu Latvijas draudžu savienība, iesniedzot pārskatu, ziņas par reliģiskās savienības (baznīcas) kapelāniem sniedz saskaņā ar Ministru kabineta 2008.gada 19.maija noteikumiem Nr.341 "Reliģiskās savienības (baznīcas) garīdznieku saraksta iesniegšanas un aktualizācijas kārtība". Reliģiskās organizācijas ir norādījušas šādu kapelānu skaitu:

|  |  |
| --- | --- |
| **Konfesija** | **Skaits** |
| Luterāņi | 15 |
| Baptisti | 9 |
| Vasarsvētki | 3 |
| Katoļi | 11 |
| Vecticībnieki | 2 |

**2.9.Pret reliģisko organizāciju vērstie pasākumi**

Reliģiskās organizācijas savos gada pārskatos nemin nevienu ierobežojumu, kurš būtu vērsts pret reliģiskās organizācijas publisko darbību valsts vai pašvaldības teritorijā, kā arī neuzskaita pret reliģisko darbību vērstos ierobežojumus pārskata gadā.

Pielikumā:

1. Reliģisko savienību (baznīcu), diecēžu pārskatu par darbību 2017. gadā apkopojums (Pielikums Nr. 1) uz 1lp.;
2. Reliģisko organizāciju pārskatu par darbību 2017. gadā apkopojums (Pielikums Nr.2) uz 1lp.

Direktore O.Zeile

*Gavrilova 67046131*